ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
దేశంలో నూతన కాన్సర్ కేంద్రాల ఏర్పాటుపై తాజా సమాచారం
ఎన్పిసిడిసిఎస్ కింద 708 జిల్లా ఎన్సిడి క్లినిక్లు, 301 జిల్లా డే కేర్ కేంద్రాలు, 5671 కమ్యూనిటీ ఆరోగ్య కేంద్ర ఎన్సిడి క్లినిక్ల ఏర్పాటు
జాతీయ ఆరోగ్య మిషన్లో భాగంగా కాన్సర్, మధుమేహం, గుండె కండరాలకు సంబంధించిన వ్యాధులు, స్ట్రోక్  నియంత్రణ, నివారణ అన్న జాతీయ కార్యక్రమం కింద రాష్ట్రాలకు/ కేంద్రపాలిత ప్రాంతాలకు భారత ప్రభుత్వానికి చెందిన ఆరోగ్య & కుటుంబ సంక్షేమ విభాగం సాంకేతిక & ఆర్ధిక సహాయాన్ని అందిస్తుంది. ఇది రాష్ట్రాలు/ కేంద్ర పాలిత ప్రాంతాల నుంచి అందుకున్న ప్రతిపాదన ఆధారంగా, వనరుల పరిమితులకు లోబడి ఉంటుంది. ఎన్పిసిడిసిఎస్లో కాన్సర్ అంతర్భాగం. ఈ కార్యక్రమం మౌలిక సదుపాయాలు, మానవ వనరుల అభివృద్ధి, ఆరోగ్య ప్రోత్సాహం & కాన్సర్ నివారణకు అవగాహనను కల్పించడం, తొలి దశలో గుర్తించడం, నిర్వహణ, కాన్సర్ సహా అంటు వ్యాధులు కాని వ్యాధుల చికిత్స కోసం తగిన ఆరోగ్య సంరక్షణ కేంద్రానికి పంపడంపై దృష్టిపెడుతుంది. ఎన్పిసిడిసిఎస్ కింద 708 జిల్లా ఎన్సిడి క్లినిక్లు, 301 జిల్లా డే కేర్ సెంటర్లు, 5671 కమ్యూనిటీ ఆరోగ్య ఎన్సిడి క్లినిక్లను ఏర్పాటు చేశారు.
భారత ఆరోగ్య & కుటుంబ సంక్షేమ విభాగం తృతీయ కాన్సర్ సంరక్షణ కేంద్రాల సౌకర్యాల పథకాన్ని బలోపేతం చేసే పథకాన్ని అమలు చేసేందుకు రాష్ట్రాలకు/ కేంద్రపాలిత ప్రాంతాలకు రాష్ట్ర కేంద్ర సంస్థలు ను, టెర్షియరీ కేర్ కాన్సర్ సెంటర్లు లను దేశంలోని భిన్న ప్రాంతాలలో ఏర్పాటు చేసేందుకు, 19 రాష్ట్ర కాన్సర్ సంస్థలను లను, 20 తృతీయ కాన్సర్ సంరక్షణ కేంద్రాలను  ఏర్పాటు చేసేందుకు తోడ్పడాలని ఈ పథకం కింద ఆమోదాన్ని తెలిపింది. రాష్ట్రాలు/ కేంద్రపాలిత ప్రాంతాల వారీగా ఆమోదిత ఎస్సిఐలు/ టిసిసిసిఐల జాబితాను అనెక్చర్-1లో జతపరచడమైంది.
ప్రధానమంత్రి స్వాస్థ్య సురక్ష యోజన  కింద ఆంకాలజీ లోని పలు అంశాలపై దృష్టి పెట్టేందుకు ఉనికిలో ఉన్న, నూతన ఎయిమ్స్ , అనేక సంస్థల ఆధునీకరణ కోసం ఆమోదాన్ని తెలిపడం జరిగింది. వివరాలను అనెక్చర్ -2లో జతపరచడం జరిగింది. ఝజ్జర్ లోని జాతీయ కాన్సర్ ఇనిస్టిట్యూట్, కోల్కతలోని చిత్తరంజన్ జాతీయ కాన్సర్ ఇనిస్టిట్యూట్ రెండవ క్యాంపస్ ఈ దిశలో తీసుకుంటున్న చర్యలకు తార్కాణం.
అణు ఇంధన విభాగం కూడా ఖర్గర్, వారణాసి , గువాహతి, సంగ్రూర్, విశాఖపట్నం, న్యూ చండీగఢ్, ముజాఫర్పూర్లలో కాన్సర్ కేంద్రాలను ఏర్పాటు చేసింది. కాన్సర్ సంరక్షణ కోసం ముంబైలోని టాటా మెమోరియల్ ఆసుపత్రి కూడా సేవలను అందిస్తోంది.
రైల్వే మంత్రిత్వ శాఖ
రైళ్లలో అందించే ఆహార పదార్థాల మెనుని ప్రయాణికుల అభిరుచి మేరకు మార్చేందుకు ఐఆర్సిటిసికి సౌలభ్యం ఇస్తోన్న రైల్వే మంత్రిత్వ శాఖ
• ప్రాంతీయ ఆకాంక్షల మేరకు మెరుగుపరచబడిన మెనూ
• ప్యాసింజర్ ఛార్జీలలో క్యాటరింగ్ ఛార్జీలు చేర్చబడిన ప్రీపెయిడ్ రైళ్ల మెనూను ఇప్పటికే తెలియజేసిన టారిఫ్లోపు ఐఆర్సిటిసి నిర్ణయిస్తుంది.
• ఇతర మెయిల్/ఎక్స్ప్రెస్ రైళ్లకు స్టాండర్డ్ మీల్స్ వంటి బడ్జెట్ సెగ్మెంట్ ఐటెమ్ల మెనుని ఇప్పటికే తెలియజేసిన స్థిర టారిఫ్లోపు ఐఆర్సిటిసి నిర్ణయిస్తుంది.
• జనతా భోజన మెనూ మరియు ధర మారదు.
• అ-లా-కార్టే భోజనం మెనూ మరియు ధర ఐఆర్సిటిసిచే నిర్ణయించబడుతుంది
రైళ్లలో క్యాటరింగ్ సేవలను మెరుగుపరిచేందుకు, ప్రాంతీయ వంటకాలు/ప్రాధాన్యతలు, కాలానుగుణ వంటకాలు, పండుగల సమయంలో అవసరాలు, వివిధ సమూహ ప్రయాణీకుల ఇష్టానుసారం ఆహార పదార్థాలను చేర్చేందుకు మెనుని అనుకూలీకరించడానికి ఐఆర్సిటిసికి సౌలభ్యాన్ని ఇవ్వాలని రైల్వే మంత్రిత్వ శాఖ నిర్ణయించింది. డయాబెటిక్ ఫుడ్, బేబీ ఫుడ్, మిల్లెట్ ఆధారిత స్థానిక ఉత్పత్తులతో సహా ఆరోగ్య ఆహార ఎంపికలు మొదలైనవి వీటిలో ఉన్నాయి. దీని ప్రకారం కాంపిటెంట్ అథారిటీ కింది వాటికి ఆమోదం తెలిపింది:
ప్యాసింజర్ ఛార్జీలలో క్యాటరింగ్ ఛార్జీలు చేర్చబడిన ప్రీపెయిడ్ రైళ్లలో మెనూని ఇప్పటికే తెలియజేసిన టారిఫ్లోపు ఐఆర్సిటిసి నిర్ణయిస్తుంది. వీటితో పాటు ఈ ప్రీపెయిడ్ రైళ్లలో అ-లా-కార్టే మీల్స్ మరియు గరిష్ఠచిల్లర ధరపై బ్రాండెడ్ ఆహార పదార్థాల అమ్మకాలు కూడా అనుమతించబడతాయి. అటువంటి అ-లా-కార్టే భోజనం యొక్క మెనూ మరియు ధర ఐఆర్సిటిసిచే నిర్ణయించబడుతుంది.
ఎ) ఇతర మెయిల్/ఎక్స్ప్రెస్ రైళ్లకు స్టాండర్డ్ మీల్స్ వంటి బడ్జెట్ సెగ్మెంట్ ఐటెమ్ల మెనుని ఇప్పటికే తెలియజేసిన స్థిర టారిఫ్లో ఐఆర్సిటిసి నిర్ణయిస్తుంది. జనతా భోజన మెనూ మరియు ధర మారదు.
బి) మెయిల్/ఎక్స్ప్రెస్ రైళ్లలో ఎంఆర్పి పై అ-లా-కార్టే భోజనం మరియు బ్రాండెడ్ ఆహార పదార్థాల అమ్మకం అనుమతించబడుతుంది. అటువంటి అ-లా-కార్టే భోజనం యొక్క మెనూ మరియు ధరను ఐఆర్సిటిసి నిర్ణయిస్తుంది.
3) మెనూని నిర్ణయించేటప్పుడు ఐఆర్సిటిసి వీటిని గమనిస్తుంది:
ఎ) ఆహారం మరియు సేవ యొక్క నాణ్యత మరియు ప్రమాణాలలో అప్గ్రేడేషన్ నిర్వహించబడుతుంది మరియు ప్రయాణీకుల ఫిర్యాదులను నివారించడానికి పరిమాణం మరియు నాణ్యతను తగ్గించడం నాసిరకం బ్రాండ్ల వాడకం మొదలైన తరచుగా మరియు అనవసరమైన మార్పులను నివారించడానికి భద్రతలు నిర్మించబడ్డాయి.
బి) మెను టారిఫ్కు అనుగుణంగా ఉండాలి మరియు ప్రయాణికుల సమాచారం కోసం మెనులు ముందుగా తెలియజేయబడతాయి మరియు ప్రవేశపెట్టడానికి ముందు రైల్వేలకు సూచించబడతాయి.
(
మానవ వనరుల అభివృద్ధి మంత్రిత్వ శాఖ
విద్యార్థినుల్లో సర్వైకల్ క్యాన్సర్ నివారణకు రాష్ట్రాలు అవగాహన కల్పించి చర్యలు తీసుకోవాలని కోరిన కేంద్రం
ముఖ్యాంశాలు:నేషనల్ టెక్నికల్ అడ్వైజరీ గ్రూప్ ఫర్ ఇమ్యునైజేషన్  యూనివర్సల్ ఇమ్యునైజేషన్ ప్రోగ్రామ్ లో హెచ్పివి వ్యాక్సిన్ను 9-14 సంవత్సరాల వయస్సు గల యుక్త వయస్సులో ఉన్న బాలికలకు 9 సంవత్సరాలలో నెమ్మదిగా ప్రారంభించాలని సిఫార్సు చేసింది.టీకా ప్రాథమికంగా పాఠశాలల్లో అందిస్తారు. . ప్రచారం రోజున పాఠశాలకు రాలేని బాలికలను చేరుకోవడానికి, టీకాలు ఆరోగ్య కేంద్రంలో అందించాలి. పాఠశాల వెలుపల ఉన్న బాలికలకు కమ్యూనిటీ ఔట్రీచ్, మొబైల్ బృందాల ద్వారా ప్రచారం ప్రచారం.
సర్వైకల్ క్యాన్సర్ నివారణపై అవగాహన కల్పించాలని, దేశవ్యాప్తంగా బాలికలకు హెచ్పీవీ వ్యాక్సిన్ ప్రాముఖ్యతపై అవగాహన కల్పించాలని కేంద్రం అన్ని రాష్ట్రాలు, కేంద్ర పాలిత ప్రాంతాలకు లేఖలు రాసింది. ప్రపంచవ్యాప్తంగా, గర్భాశయ క్యాన్సర్ మహిళల్లో 4వ అత్యంత సాధారణ క్యాన్సర్ గా పేర్కొంది. భారతదేశంలో, గర్భాశయ క్యాన్సర్ మహిళల్లో రెండవ అత్యంత సాధారణ క్యాన్సర్. ప్రపంచ గర్భాశయ క్యాన్సర్ కేసుల్లో అత్యధిక నిష్పత్తి భారత్ లోనే ఉంది. గర్భాశయ ముఖద్వార క్యాన్సర్ను ముందుగానే గుర్తించి, ప్రభావితంగా దానిని చికిత్స చేయగలిగితే నివారించదగిన, నయం చేయగల వ్యాధి. చాలా గర్భాశయ క్యాన్సర్లు హ్యూమన్ పాపిల్లోమా వైరస్ తో సంబంధం కలిగి ఉంటాయి. బాలికలు లేదా మహిళలు వైరస్కు గురయ్యే ముందు టీకా ఇచ్చినట్లయితే హెచ్ప్పివి వ్యాక్సిన్ గర్భాశయ క్యాన్సర్ను చాలా వరకు నిరోధించగలదు. వ్యాక్సినేషన్ ద్వారా గర్భాశయ క్యాన్సర్ నిర్మూలన డబ్ల్యూ హెచ్ ఓ గ్లోబల్ స్ట్రాటజీ మూలస్తంభాలలో ఒకటి.
ఇమ్యునైజేషన్ కోసం నేషనల్ టెక్నికల్ అడ్వైజరీ గ్రూప్, యూనివర్సల్ ఇమ్యునైజేషన్ ప్రోగ్రామ్ లో 9-14 ఏళ్ల యుక్తవయస్సులో ఉన్న బాలికలకు ఒక సారి క్యాచ్-అప్తో హెచ్ పి వి వ్యాక్సిన్ని అందించాలన్నది సిఫార్సు.
పాఠశాలలో బాలికల నమోదు ఎక్కువగా ఉన్నందున టీకా ప్రాథమికంగా పాఠశాలల ద్వారా అందిస్తారు. . ప్రచారం రోజున పాఠశాలకు హాజరుకాలేని బాలికలను చేరుకోవడానికి, టీకా ఆరోగ్య కేంద్రంలో అందిస్తారు. అయితే బడి బయట ఉన్న బాలికలకు వయస్సు  ఆధారంగా కమ్యూనిటీ ఔట్రీచ్, మొబైల్ బృందాల ద్వారా ప్రచారం నిర్వహిస్తారు. టీకా సంఖ్యల నమోదు, రికార్డింగ్, రిపోర్టింగ్ కోసం, U-WIN యాప్ ఉపయోగపడుతుంది.
(ఈ లేఖలో, ప్రచారాన్ని విజయవంతం చేయడానికి వివిధ కార్యకలాపాలను చేపట్టేందుకు తగిన స్థాయిలో అవసరమైన ఆదేశాలు జారీ చేయాలని రాష్ట్రాలు/ కేంద్ర పాలిత ప్రాంతాలను అభ్యర్థించారు:టీకా కోసం పాఠశాలల్లోహెచ్ పి వి టీకా కేంద్రాలను నిర్వహించడం.జిల్లా ఇమ్యునైజేషన్ అధికారికి మద్దతు ఇవ్వడానికి జిల్లా విద్యా అధికారిని ఆదేశించడం, జిల్లా మేజిస్ట్రేట్ ఆధ్వర్యంలో జిల్లా టాస్క్ ఫోర్స్ ఆన్ ఇమ్యునైజేషన్ ప్రయత్నాలలోభాగం కావడం.జిల్లాలోని ప్రభుత్వ పాఠశాల, ప్రైవేట్ స్కూల్ మేనేజ్మెంట్ బోర్డుతో సమన్వయం చేయడం.టీకా కార్యకలాపాలను సమన్వయం చేయడానికి, పాఠశాలలోని 9-14 సంవత్సరాల బాలికల సంఖ్యను క్రోడీకరించడంU-WINలో పెద్దమొత్తంలో అప్లోడ్ చేయడానికి ప్రతి పాఠశాలలో ఒక నోడల్ వ్యక్తి. ప్రత్యేక తల్లిదండ్రులు-ఉపాధ్యాయుల సమావేశం సందర్భంగా తల్లిదండ్రు లందరికీ పాఠశాల ఉపాధ్యాయుల ద్వారా అవగాహన కల్పించడంమైక్రో ప్లానింగ్ కోసం ప్రతి బ్లాక్లో అన్ని రకాల పాఠశాలల తాజా జాబితాను రూపొందించడంలో తోడ్పాటు అందించడం,పాఠశాలల జిఐఎస్ మ్యాపింగ్ని యాక్సెస్ చేయడం
రక్షణ మంత్రిత్వ శాఖ
నౌకాదళ స్థావరంలో ఆఫీసర్ ట్రైనీల పాసింగ్ ఔట్ కార్యక్రమం
98వ 'ఇంటిగ్రెటెడ్ ఆఫీసర్ ట్రైనీస్ కోర్స్' 'మొదటి ట్రైనింగ్ స్వాడ్రన్'కు కదులుతున్న నౌకలపై శిక్షణ
శనివారం పూర్తయింది. కొవిడ్ ఆంక్షల కారణంగా పాసింగ్ ఔట్ వేడుకను కుదించారు. నౌకలపై జరిగిన ఈ కార్యక్రమంలో, రియర్ అడ్మిరల్, దక్షిణ నౌకాదళ స్థావర చీఫ్ స్టాఫ్ ఆఫీసర్  ఆంటోనీ జార్జ్, ఉత్తమ ప్రతిభ కనబరిచిన ఆఫీసర్ ట్రైనీలకు జ్ఞాపికలు అందజేశారు. 114 మంది నౌకాదళ, 13 మంది తీర రక్షణ దళ, ఐదుగురు విదేశీ  శిక్షణార్థులు కలిపి మొత్తం 132 మంది ఆఫీసర్ ట్రైనీలు శిక్షణ పొందారు. కోచి కేంద్రంగా ఉన్న 'మొదటి ట్రైనింగ్ స్వాడ్రన్'లో నౌకాదళ నౌకలైన తిర్, మగర్, శార్దూల్, సుజాతతోపాటు, తీర రక్షణ నౌక సారథి, నౌకాయాన శిక్షణ నౌకలు తరంగిణి, సుదర్శిని ఉన్నాయి.
'బెస్ట్ ఆల్ రౌండ్ సీ ట్రైనీ'గా నిలిచి, 'చీఫ్ ఆఫ్ నావల్ స్టాఫ్ ట్రోఫీ', 'టెలీస్కోప్'ను సబ్ లెఫ్టినెంట్ సుశీల్ సింగ్ దక్కించుకున్నారు. 'ఓవరాల్ ఆర్డర్ ఆఫ్ మెరిట్' కింద, 'చీఫ్ ఆఫ్ నావల్ స్టాఫ్ ట్రోఫీ', 'బైనాక్యులర్స్' సబ్ లెఫ్టినెంట్ అభిషేక్కు దక్కాయి. 'బెస్ట్ కోస్ట్ గార్డ్ సీ ట్రైనీ'గా నిలిచిన అసిస్టెంట్ కమాండెంట్ సోన్మలే సూరజ్ క్రిషాంత్, డీజీ ఐసీజీ ట్రోఫీని అందుకున్నారు. శిక్షణ సమయంలో వృత్తిపర పాఠ్యాంశాల్లో ఉత్తమ ప్రతిభ చూపించినందుకు 'ఎఫ్ఓసీ-ఇన్- సి ఈస్ట్ రోలింగ్ ట్రోఫీ'ని సబ్ లెఫ్టినెంట్ కేశవ్ సత్యం కత్తి దక్కించుకున్నారు. పాఠాలతోపాటు క్రీడలు, పాఠ్యేతర అంశాల్లో ప్రతిభ కనబరిచిన సబ్ లెఫ్టినెంట్ దేబ్శీష్ సింగ్ దేవ్కు 'ఫ్లాగ్ ఆఫీసర్ కమాండింగ్-ఇన్-చీఫ్ సౌత్ రోలింగ్ ట్రోఫీ' ప్రదానం చేశారు.
సముద్రంపై సాగిన ఈ 24 వారాల శిక్షణ ఈ ఏడాది జూన్ 29వ తేదీన ప్రారంభమైంది. సీమాన్షిప్, నావిగేషన్, నౌక నిర్వహణ, పర్యవేక్షక అధికారి విధులతోపాటు సాంకేతిక అంశాల్లో శిక్షణ అందించారు. సముద్ర జీవన కఠినతను ఈ సమగ్ర సముద్ర శిక్షణ వారికి తెలియజేసింది. యుద్ధంతో పాటు ‘యుద్ధం కంటే తక్కువ’ విధులను సమర్థవంతంగా చేపట్టేలా యువ అధికారులను తీర్చిదిద్దింది. ఈ శిక్షణార్థులు 61 రోజులపాటు సముద్రంపై గడిపారు. ఈ సమయంలో మన దేశ తూర్పు, పశ్చిమ తీరాల్లోని వివిధ పోర్టులతోపాటు మలక్కా, సింగపూర్ జలసంధిని సందర్శించారు. నౌకాయాన శిక్షణ నౌకలు తరంగిణి, సుదర్శినిలోనూ శిక్షణ పొందారు.
తర్వాతి దశ శిక్షణ కోసం తూర్పు, పశ్చిమ స్థావరాల్లోని యుద్ధ నౌకలు, తీర రక్షణ నౌకల్లో ఈ అధికారులు చేరతారు.
(Visitor Counter : 125
సహకార మంత్రిత్వ శాఖ
జాతీయ సహకార విధాన పత్రాన్ని రూపొందించడానికి జాతీయ స్థాయి కమిటీని ఏర్పాటు చేసినట్లు కేంద్ర హోం మరియు సహకార మంత్రి శ్రీ అమిత్ షా ప్రకటించారు.
కొత్త జాతీయ సహకార విధానాన్ని అమలు చేసేందుకు రూపకల్పన చేస్తున్నారు
ప్రధాన మంత్రి శ్రీ నరేంద్ర మోడీ దార్శనిక నాయకత్వంలో 'సహకార్ సే సమృద్ధి' భవిష్యదృష్టి లక్ష్యం
కేంద్ర హోం మరియు సహకార మంత్రి శ్రీ అమిత్ షా ప్రాథమిక వ్యవసాయ పరపతి సంఘాలు  స్థాయి నుండి పై వరకూ సమగ్ర జాతీయ సహకార విధానం త్వరలో రూపొందించబడుతుందని ఇటీవల ప్రకటించారు
సహకార సూత్రాలకు అనుగుణంగా కార్యాచరణ ప్రణాళికను అందించడానికి, ‘సహకార్ సే సమృద్ధి’ యొక్క దార్శనికత తో దేశంలో సహకార ఉద్యమాన్ని బలోపేతం చేయడానికి మరియు అట్టడుగు స్థాయి వరకు దాని విస్తృతిని పెంచడానికి మరియు సహకార ఆధారిత ఆర్థిక అభివృద్ధి నమూనాను ప్రోత్సహించడానికి ఈ పత్రం రూపొందించబడుతుంది
జాతీయ సహకార విధాన పత్రం రూపకల్పన కోసం జాతీయ స్థాయి కమిటీని ఏర్పాటు చేసినట్లు కేంద్ర హోం మరియు సహకార మంత్రి శ్రీ అమిత్ షా ప్రకటించారు. ప్రధాన మంత్రి శ్రీ నరేంద్ర మోడీ దార్శనిక నాయకత్వంలో 'సహకార్ సే సమృద్ధి' దృక్పథాన్ని సాకారం చేసేందుకు కొత్త జాతీయ సహకార విధానం రూపొందించబడుతోంది.
మాజీ కేంద్ర క్యాబినెట్ మంత్రి శ్రీ సురేష్ ప్రభాకర్ ప్రభు అధ్యక్షతన జాతీయ స్థాయి కమిటీలో దేశంలోని అన్ని ప్రాంతాల నుండి 47 మంది సభ్యులు ఉన్నారు. కమిటీ లో సహకార రంగానికి చెందిన నిపుణులు ; జాతీయ / రాష్ట్ర / జిల్లా & ప్రాథమిక సహకార సంఘాల ప్రతినిధులు; రాష్ట్రాలు/యూ టీ ల సహకార సంఘాల కార్యదర్శులు , రిజిస్ట్రార్లు; మరియు కేంద్ర మంత్రిత్వ శాఖలు / విభాగాల అధికారులు ఉంటారు
కేంద్ర హోం మరియు సహకార మంత్రి, శ్రీ అమిత్ షా ఇటీవలే ప్రాథమిక వ్యవసాయ పరపతి సంఘాలు  స్థాయి నుండి పై వరకూ సమగ్ర జాతీయ సహకార విదానం త్వరలో రూపొందించబడుతుందని ప్రకటించారు.
సహకార సంఘాలపై ఇప్పటికే ఉన్న జాతీయ విధానం 2002లో సహకార సంఘాల సర్వతోముఖాభివృద్ధిని సులభతరం చేయడం మరియు వాటికి అవసరమైన మద్దతు, ప్రోత్సాహం మరియు సహాయాన్ని అందించడం వంటి లక్ష్యాలతో రూపొందించబడింది, తద్వారా సహకార సంస్థలు స్వయంప్రతిపత్తి, స్వావలంబన మరియు ప్రజాస్వామ్యబద్ధంగా నిర్వహించబడే సంస్థలుగా బాధ్యతాయుతంగా పని చేస్తాయి. వారి సభ్యులకు మరియు జాతీయ ఆర్థిక వ్యవస్థకు గణనీయమైన సహకారం అందించాయి. నేడు, భారతదేశం లో దాదాపు 8.5 లక్షల సహకార సంఘాలు వున్నాయి. సహకార రంగం దాదాపు 29 కోట్ల మంది సభ్యులతో దేశం వ్యాప్తంగా విస్తరించి ఉంది. ఈ సహకార సంఘాలు వ్యవసాయ అనుబంధ పరశ్రమలు  పాడి పరిశ్రమ, మత్స్య పరిశ్రమ, గృహ నిర్మాణం, చేనేత, పరపతి, మార్కెటింగ్ వంటి అనేక రకాల కార్యకలాపాలలో నిమగ్నమై ఉన్నాయి.
కొత్త సహకార మంత్రిత్వ శాఖకు ఇచ్చిన ఆదేశాన్ని నెరవేర్చే ఉద్దేశ్యంతో , ‘సహకార్ సే సమృద్ధి’ దార్శనికత తో; దేశంలో సహకార ఉద్యమాన్ని బలోపేతం చేయడం మరియు అట్టడుగు స్థాయి వరకు దాని విస్తృతిని పెంచడం; సహకార ఆధారిత ఆర్థిక అభివృద్ధి లక్ష్యాలతో కొత్త జాతీయ సహకార విధాన పత్రం రూపొందించబడుతోంది.
రసాయనాలు, ఎరువుల మంత్రిత్వ శాఖ
భగల్పూర్, వారణాసిలలో రెండు కొత్త సీఎస్టీఎస్ కేంద్రాలను ప్రారంభించనున్న సిపెట్
రసాయనాలు మరియు ఎరువుల మంత్రిత్వ శాఖ పరిధిలోని 'సెంట్రల్ ఇన్స్టిట్యూట్ ఆఫ్ పెట్రోకెమికల్స్ ఇంజినీరింగ్ & టెక్నాలజీ'  త్వరలో భగల్పూర్  మరియు వారణాసి  వద్ద నైపుణ్యత మరియు సాంకేతిక సహాయం కోసం రెండు కొత్త కేంద్రాలను ఏర్పాటు చేయనుంది. పెట్రోకెమికల్స్ మరియు అనుబంధ పరిశ్రమలలో లాభదాయకమైన ఉపాధి కోసం ప్రతి సంవత్సరం 1000 మంది యువతకు డిప్లొమా & స్కిల్ డెవలప్మెంట్ ప్రోగ్రామ్ల ద్వారా ప్రతి కేంద్రాల్లో శిక్షణ ఇవ్వనున్నట్టుగా కెమికల్స్, పెట్రో కెమికల్స్ శాఖ కార్యదర్శి శ్రీ ఆర్.కె.చతుర్వేది తెలిపారు. ఈ కేంద్రాలు అందించే సాంకేతిక సహాయ సేవలు ఈ ప్రాంతంలో కొత్త మరియు ఇప్పటికే అందుబాటులో ఉన్న పరిశ్రమల అభివృద్ధి మరియు వృద్ధికి ఉత్ప్రేరకంగా పని చేస్తాయి. ప్రస్తుతం సిపెట్ 43 కార్యాచరణ కేంద్రాలను కలిగి ఉంది. పాలిమర్ మరియు అనుబంధ పరిశ్రమల అవసరాలను తీర్చడానికి వీలుగా దేశవ్యాప్తంగా మరో 9 కేంద్రాలను కొత్తగా స్థాపించాలని యోచిస్తున్నారు. ఈ ఇన్స్టిట్యూట్ దేశానికి అంకితభావంతో 50 సంవత్సరాలను పూర్తి చేసింది. ప్రస్తుతం 31 స్కిల్లింగ్ అండ్ టెక్నాలజీ సపోర్ట్ సీఎస్టీ సెంటర్స్ 
కేంద్రాలను కలిగి ఉంది. పాలిమర్స్ సైన్స్, ఇంజినీరింగ్ అండ్ టెక్నాలజీ రంగానికి సంబంధించి, డిప్లమా, పీజీ డిప్లమా, స్కిల్ డెవలప్మెంట్ శిక్షణ కార్యక్రమాలను ఇక్కడ నిర్వహిస్తున్నారు.
సిపెట్ స్కిల్ ఇండియా, మేక్ ఇన్ ఇండియా, స్వచ్ఛ భారత్ అభియాన్, స్టాండ్ అప్ ఇండియా, స్టార్ట్ అప్ ఇండియా మరియు డిజిటల్ ఇండియా వంటి వివిధ భారత ప్రభుత్వపు కార్యక్రమాలకు చురుకుగా సహకరిస్తోంది. సిపెట్ లక్షల కంటే ఎక్కవ మంది విద్యార్థులను కలిగి ఉంది. ఉత్తీర్ణులైన వారు ప్రతి సంవత్సరం రోజూ నమోదు చేయబడతారు. ప్రపంచ వ్యాప్తంగా ఉనికిని కలిగి ఉండడం, కీలక పదవులను ఆక్రమించడం మరియు వ్యవస్థాపకత తదితరాలు సిపెట్ యొక్క కొన్ని ముఖ్య లక్షణాలు.
రక్షణ మంత్రిత్వ శాఖ
కోవిడ్-19 కు వ్యతిరేకంగా దేశం కొనసాగిస్తున్న పోరులో ఎన్.సి.సి. అందిస్తున్న సహకారాన్ని సమీక్షించిన - రక్షణ మంత్రి శ్రీ రాజ్ నాథ్ సింగ్.
కోవిడ్ -19 వ్యాప్తిని అరికట్టడంలో నేషనల్ క్యాడెట్ కార్ప్స్  అందిస్తున్న సేవలను రక్షణశాఖ మంత్రి శ్రీ రాజ్ నాథ్ సింగ్ ఈ రోజు వీడియో కాన్ఫరెన్స్ ద్వారా సమీక్షించారు. దేశవ్యాప్తంగా ఉన్న 17 ఎన్.సి.సి. డైరెక్టరేట్లతో రక్షణ మంత్రి నేరుగా సమావేశం కావడం ఇదే మొదటి సారి. ఎన్.సి.సి. డైరెక్టర్ జనరల్ లెఫ్టనెంట్ జనరల్ రాజీవ్ చోప్రా మరియు రక్షణ శాఖ కార్యదర్శి డాక్టర్ అజయ్ కుమార్ కూడా ఈ సమావేశంలో పాల్గొన్నారు.
రక్షణ మంత్రి ఈ సందర్భంగా మాట్లాడుతూ, దేశం ప్రస్తుతం సవాళ్లతో కూడిన సమయాన్ని ఎదుర్కొంటోందనీ, కోవిడ్-19 ను కట్టడి చేయడానికి ప్రధానమంత్రి శ్రీ నరేంద్రమోడీ నాయకత్వంలో ప్రభుత్వం అనేక సమర్ధవంతమైన చర్యలు తీసుకుంటోందనీ పేర్కొన్నారు. ఈ సంక్షోభం నుండి దేశం సమర్ధవంతంగా విజయం సాధిస్తుందన్న విశ్వాసాన్ని ఆయన వ్యక్తం చేశారు.
60 వేల మంది కంటే ఎక్కువగా ఎన్.సి.సి. క్యాడెట్లు, ఇందులో 25 శాతం మంది బాలికలు కోవిడ్-19 వ్యాప్తిని అరికట్టడంలో స్థానిక పాలనా యంత్రాంగానికి సహాయపడుతున్నారు. ఈ విషయంలో ఎన్.సి.సి. డైరెక్టరేట్లు పోషిస్తున్న కీలక పాత్రను శ్రీ రాజ్ నాథ్ సింగ్ ప్రశంసించారు.
ఎన్.సి.సి. క్యాడెట్లు ఎక్కువగా రవాణా మరియు సప్లై చైన్ నిర్వహణ, నిత్యావసర వస్తువులు, మందుల సరఫరాతో పాటు ట్రాఫిక్ నియంత్రణ విధుల్లో తమ సేవలనందిస్తున్నారు. కొంత మంది క్యాడెట్లు సామాజిక మాధ్యమాల కోసం విద్యా సంబంధమైన వీడియోలు రూపొందించారు. మరి కొంత మంది మాస్కులు తయారుచేసి, స్థానికంగా పంపిణీ చేశారు.
వారు నిర్వహిస్తున్న ప్రశంసనీయమైన పాత్రను అభినందిస్తూ, ఎన్.సి.సి. క్యాడెట్లను వారు శిక్షణ పొందిన కార్యక్రమాలలో మాత్రమే వారి సేవలను వినియోగించుకోవాలని రక్షణ మంత్రి ఈ సందర్భంగా హెచ్చరించారు.
ఎన్.సి.సి. ని విస్తరించాలని ప్రభుత్వం నిశ్చయించినట్లు సమీక్షా సమావేశం సందర్భంగా శ్రీ రాజ్ నాథ్ సింగ్ ప్రకటించారు. కోస్తా తీరా ప్రాంతాల్లోనూ, సరిహద్దు ప్రాంతాల్లోనూ ఎన్ .సి.సి. ని విస్తరించాలని నిర్ణయించినట్లు ఆయన తెలిపారు.
కొత్తగా మారుతున్న పరిస్థితులకు అనుగుణంగా, ఎన్.సి.సి. ని మరింత సందర్భోచితంగా ఆధునీకరించాలని కూడా రక్షణ మంత్రి నొక్కి చెప్పారు. కళాశాలలు, విశ్వవిద్యాలయాల్లో సెమిస్టర్ విధానానికి అనుకూలంగా ఎన్.సి.సి. కార్యకలాపాలను రూపొందించవలసిన అవసరాన్ని కూడా అయన నొక్కి చెప్పారు.
రక్షణ మంత్రితో నేరుగా సంభాషించే అపూర్వమైన అవకాశాన్ని కలిగించినందుకు ఎన్.సి.సి. డైరెక్టరేట్లకు చెందిన ఏ.డి.జి. లు మరియు డి.డి.జి. లు రక్షణ మంత్రికి ఏకగ్రీవంగా కృతజ్ఞతలు తెలియజేశారు. తమ తమ డైరెక్టరేట్ల పరిధిలో కోవిడ్-19 కు వ్యతిరేకంగా జరిగిన పోరులో ఎన్.సి.సి. క్యాడెట్లు అందజేసిన సేవల గురించి వారు రక్షణ మంత్రికి వివరించారు.
ఎన్.సి.సి. క్యాడెట్లకు ధైర్యం, ఉత్సాహం ఎక్కువగా ఉన్నాయనీ, వారు చేసిన సేవలు పౌరుల నుండీ, పాలనా యంత్రాంగం నుండి మంచి ప్రశంసలు అందుకున్నాయనీ వారు రక్షణ మంత్రికి తెలియజేశారు.
రక్షణ మంత్రిత్వ శాఖ
భారత నావికాదళ అకాడమీలో కోర్సు ముగింపు వేడుక
నాలుగు రకాల కోర్సుల్లో విజయవంతంగా ముగిసిన శిక్షణ
కొవిడ్ కారణంగా ట్రైనీల తల్లిదండ్రులు, అతిథులు లేకుండా వేడుక
కేరళ ఎజ్హిమలలోని భారత నావికాదళ అకాడమీ లో కోర్సు ముగింపు వేడుకలు శనివారం జరగనున్నాయి. కొవిడ్ సంబంధ జాగ్రత్తలు తీసుకుంటూ, ట్రైనీల తల్లిదండ్రులు, అతిథులు లేకుండా ఈ వేడుక జరగనుంది. 98వ ఇండియన్ నావల్ అకాడమీ కోర్స్ , 98వ ఇండియన్ నావల్ అకాడమీ కోర్స్ , 29వ నావల్ ఓరియంటేషన్ కోర్స్ , 30వ నావల్ ఓరియంటేషన్ కోర్స్ ను పూర్తి చేసుకున్నవారితోపాటు, తీర రక్షక దళం, మిత్ర దేశాల ట్రైనీలు ఈ కార్యక్రమంలో పాల్గొంటారు.
కొవిడ్ సమయంలో శిక్షణ కొనసాగించడానికి "అనుసరించు, స్వీకరించు" సూత్రాన్ని ఐఎన్ఏ పాటించింది. పరిస్థితులకు తగ్గట్లుగా శిక్షణ కార్యక్రమాల్లో మార్పులు చేసి, సామాజిక దూరం వంటి జాగ్రత్తలు తీసుకుంటూ శిక్షణ కొనసాగించింది. విద్య, ఔట్ డోర్ శిక్షణ ప్రమాణాలను అందుకుని ట్రైనీలు విజయవంతంగా కోర్సును పూర్తి చేశారు. ఈ నెల 10వ తేదీన, రియర్ అడ్మిరల్ తరుణ్ సోబ్తి వీరి చేత విధేయత ప్రమాణం చేయించారు. ఐఎన్ఏకు చెందిన యుద్ధ సంస్మరణ ప్రదేశం "ప్రేరణ స్థల్" వద్ద, అమరవీరుల త్యాగానికి గుర్తుగా నివాళులు అర్పించారు. కోర్సు పూర్తయిన తర్వాత, ఈ ట్రైనీలు ఐఎన్ఏ నుంచి నేరుగా తమ వృత్తి విద్య పాఠశాలలు, యూనిట్లకు వెళతారు.
వైస్ అడ్మిరల్ అనిల్ కుమార్ చావ్లా సహా ముఖ్య నావికాదళ అధికారులు కోర్సు ముగింపు వేడుకకు హాజరవుతారు.
(Visitor Counter : 99
ఆరోగ్య, కుటుంబ సంక్షేమ మంత్రిత్వ శాఖ
151.94 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 29 లక్షలకు పైగా డోసులు నిర్వహణ
ప్రస్తుత రికవరీ రేటు 96.62%
గత 24 గంటల్లో నమోదయిన కొత్త కేసులు 1,79,723
దేశవ్యాప్త క్రియాశీల కేసుల సంఖ్య 7,23,619
వారపు పాజిటివిటీ రేటు 7.92%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 29 లక్షలకుపైగా  డోసులతో కలిపి, 151.94 కోట్ల  డోసులను టీకా కార్యక్రమం అధిగమించింది. 1,62,26,792 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,88,899
|
|
రెండో డోసు
|
|
97,42,727
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,87,219
|
|
రెండో డోసు
|
|
1,69,75,052
|
|
15-18 ఏళ్ల వారు
|
|
మొదటి డోసు
|
|
2,38,07,879
|
|
18-44 ఏళ్ల వారు
|
|
మొదటి డోసు
|
|
51,45,68,195
|
|
రెండో డోసు
|
|
35,25,37,574
|
|
45-59 ఏళ్ల వారు
|
|
మొదటి డోసు
|
|
19,61,86,714
|
|
రెండో డోసు
|
|
15,63,00,659
|
|
60 ఏళ్లు పైబడినవారు
|
|
మొదటి డోసు
|
|
12,23,10,994
|
|
రెండో డోసు
|
|
9,82,00,039
|
|
మొత్తం
|
|
1,51,94,05,951
గత 24 గంటల్లో 46,569 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,45,00,172 కు పెరిగింది.
దేశవ్యాప్త రికవరీ రేటు 96.62 శాతానికి చేరింది.
గత 24 గంటల్లో 1,79,723 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 7,23,619. ఇది మొత్తం కేసుల్లో 2.03 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 13,52,717 పరీక్షలు చేశారు. దేశవ్యాప్తంగా ఇప్పటివరకు 69.15 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 7.92 శాతంగా ఉంది. రోజువారీ పాజిటివిటీ రేటు 13.29 శాతంగా నమోదైంది.
ఆర్థిక మంత్రిత్వ శాఖ
ఆదాయపు పన్ను శాఖ మహారాష్ట్ర, గుజరాత్ మరియు ఢిల్లీలలో కొన్ని భారతీయ కంపెనీలు మరియు పొరుగు దేశంచే నియంత్రించబడుతున్న వాటి అనుబంధ కార్యకలాపాలపై శోధన కార్యకలాపాలను నిర్వహిస్తుంది,
ఆదాయపు పన్ను శాఖ 16.11.2021న పొరుగు దేశంచే నియంత్రించబడిన కొన్ని భారతీయ కంపెనీలు మరియు వాటి అనుబంధ కార్యక్రమాలపై శోధన మరియు స్వాధీనం కార్యకలాపాలను నిర్వహించింది. ఈ కంపెనీలు కెమికల్స్, బాల్ బేరింగ్స్, మెషినరీ పార్ట్స్ మరియు ఇంజెక్షన్ మోల్డింగ్ మెషినరీ వ్యాపారంలో నిమగ్నమై ఉన్నాయి. ముంబయి, అహ్మదాబాద్ మరియు గుజరాత్లోని గాంధీధామ్ మరియు ఢిల్లీలోని దాదాపు 20 ప్రాంగణాలను ఈ శోధన చర్య కవర్ చేసింది.
ఈ కంపెనీలు భారీగా లెక్కల్లో చూపని ఆదాయాన్ని ఆర్జిస్తున్నట్లు తెలిపే డిజిటల్ డేటా రూపంలో పెద్ద సంఖ్యలో నేరారోపణ ఆధారాలు కనుగొనబడ్డాయి మరియు స్వాధీనం చేసుకున్నాయి. ఈ కంపెనీలు ఖాతాల పుస్తకాల తారుమారు ద్వారా పన్ను ఎగవేతకు పాల్పడుతున్నట్లు తేలింది. షెల్ కంపెనీల నెట్వర్క్ను ఉపయోగించి పొరుగు దేశానికి నిధులను బదిలీ చేయడంలో ఈ కంపెనీలు మునిగిపోయాయని సాక్ష్యాధారాల విశ్లేషణ వెల్లడించింది. పై పద్ధతి ద్వారా గత 2 సంవత్సరాలలో రూ. 20 కోట్ల మొత్తం బదిలీ చేయబడింది.
ముంబైకి చెందిన ఒక ప్రొఫెషనల్ సంస్థ ఈ షెల్ కంపెనీల ఏర్పాటుకు సహకరించడమే కాకుండా ఈ షెల్ కంపెనీలకు డమ్మీ డైరెక్టర్లను అందించిందని దర్యాప్తులో వెల్లడైంది. ఈ డమ్మీ డైరెక్టర్లు వృత్తిపరమైన సంస్థ యొక్క ఉద్యోగులు/డ్రైవర్లు లేదా వారు ఏ విధమైన వ్యక్తులు అని కూడా పరిశోధనలు చూపించాయి. వీరిని విచారించగా.. ఈ కంపెనీల కార్యకలాపాల గురించి తమకు తెలియదని, కీలక అధికారుల సూచనల మేరకే పత్రాలపై సంతకాలు చేశామని అంగీకరించారు. వృత్తిపరమైన సంస్థ బ్యాంకింగ్ మరియు ఇతర నియంత్రణ అవసరాల కోసం దాని చిరునామాలను అందించడం ద్వారా విదేశీ పౌరులకు సహాయం చేయడంలో కూడా కీలక పాత్ర పోషిస్తుంది.
రసాయనాల వ్యాపారం చేసే అటువంటి కంపెనీలలో ఒకటి మార్షల్ ఐలాండ్ తక్కువ పన్ను అధికార పరిధి ద్వారా కొనుగోళ్ల క్లెయిమ్ను రూట్ చేస్తున్నట్లు కనుగొనబడింది. కంపెనీ వాస్తవానికి పొరుగున ఉన్న కంపెనీ నుండి రూ.56 కోట్లు అయితే మార్షల్ ఐలాండ్ నుండి అదే బిల్లు చేయబడింది. అయితే, అటువంటి కొనుగోళ్లకు చెల్లింపు పొరుగు దేశంలో ఉన్న మార్షల్ ద్వీపానికి చెందిన కంపెనీ బ్యాంక్ ఖాతాలోకి జమ చేయబడింది. ఈ భారతీయ కంపెనీ తన పన్ను బాధ్యతను తగ్గించుకోవడానికి అసలైన కొనుగోలు బిల్లులను తీసుకోవడంలో కూడా పాలుపంచుకుందని మరియు భారతదేశంలో భూమిని కొనుగోలు చేసినందుకు లెక్కలో చూపని నగదును కూడా చెల్లించిందని శోధన ప్రక్రియల సమయంలో బయటపడింది.
సోదాల్లో ఇప్పటికే లెక్కల్లో చూపని సుమారు రూ.66 లక్షల నగదు స్వాధీనం చేసుకున్నారు. కొన్ని కంపెనీల బ్యాంకు ఖాతాలు, మొత్తం బ్యాంకు బ్యాలెన్స్లతో దాదాపు రూ. 28 కోట్లను నియంత్రించారు.
తదుపరి విచారణలు పురోగతిలో ఉన్నాయి.
ఆర్థిక మంత్రిత్వ శాఖ
ఆర్ధిక సంవత్సరం 2023-24లో 2023 జూలై వరకు కేంద్ర ప్రభుత్వ ఖాతాల నెలవారీ సమీక్ష
ఆర్ధిక సంవత్సరం 2023-24లో 2023 జూలై వరకు ఏకీకృతం చేసిన కేంద్ర ప్రభుత్వ ఖాతాల నెలవారీ సమీక్ష నివేదిక విడుదల అయ్యింది. ముఖ్యాంశాలను దిగువన ఇవ్వడం జరిగిందిః -
కేంద్ర ప్రభుత్వానికి 2023 జూలై వరకు 7,75,107 కోట్ల రూపాయల ఆదాయం  సమకూరింది. దీనిలో పన్నుల రూపంలో రూ.5,82,585 కోట్ల ఆదాయం , రూ. 1,78,804 పన్నేతర ఆదాయం, రూ. 13,718 రుణ రహిత మూలధన ఆదాయం ఉంది. రుణ రహిత మూలధన ఆదాయంలో రూ.8,253 కోట్ల రుణాల వసూలు కాగా, రూ.5,465 కోట్లు ఇతర మూలధన రశీదులు ఉన్నాయి. పన్నుల వాటా పంపిణీలో భాగంగా రాష్ట్ర ప్రభుత్వాలకు రూ.3,09,521 కోట్లను ఇప్పటివరకూ కేంద్రం బదిలీ చేసింది. . ఇది గత ఏడాది ఇదే కాలంలో బదిలీ చేసిన మొత్తంతో పోలిస్తే ఈ మొత్తం రూ.1,08,413 కోట్లు ఎక్కువ.
కేంద్ర ప్రభుత్వం వెచ్చించిన మొత్తం వ్యయం రూ. 13,80,700 కోట్లు గా ఉంది. ఇందులో రూ. 10,63,621 కోట్లు ఆదాయపు ఖాతా,,రూ. 3,17,079 కోట్లు మూలధన ఖాతా వ్యయాలుగా ఉన్నాయి. మొత్తం రెవెన్యూ వ్యయంలో రూ2,99,889 కోట్లు వడ్డీ చెల్లింపులు, రూ. 1,40,996 కోట్లు ప్రధాన సబ్సిడీల రూపంలో ఖర్చు అయ్యాయి.
వాణిజ్యం, పరిశ్రమల మంత్రిత్వ శాఖ
ప్రత్యేక ఆర్థిక మండళ్లలో 280కిపైగా యూనిట్లు ఔషధాలు, ఆస్పత్రుల పరికరాలవంటి అత్యవసర వస్తువులను తయారుచేస్తున్నాయి
భారతదేశం నుంచి మొత్తం ఎగుమతులలో సుమారు 18 శాతం మేర వాటాతో కొన్నేళ్లుగా ప్రత్యేక ఆర్థిక మండళ్లు ఎగుమతి రంగంలో గణనీయ పాత్ర పోషిస్తున్నాయి. ఈ మేరకు ప్రస్తుత ఆర్థిక సంవత్సరం లో ‘సెజ్’ల నుంచి ఎగుమతులు ఇప్పటికే 110 బిలియన్ డాలర్ల స్థాయిని అధిగమించాయి. అయితే, ప్రస్తుతం కోవిడ్-19 వ్యాప్తి నియంత్రణలో భాగంగా దేశవ్యాప్తంగా మూసివేత పాటిస్తున్న నేపథ్యంలో సెజ్లలోని కొన్ని పరిశ్రమలు పనిచేస్తూనే ఉన్నాయి. ఈ మేరకు 280కిపైగా యూనిట్లు ఔషధాలు, ఔషధ రంగ ఉత్పత్తులు, ఆస్పత్రులకు అవసరమైన పరికరాలవంటి అత్యవసర వస్తువుల తయారీలో నిమగ్నమయ్యాయి. ఇందుకోసం సదరు సంస్థల ఉద్యోగులు ఇంటినుంచే పనిచేయడానికి వీలుగా 1900కుపైగా సమాచార సాంకేతిక/సమాచార-ప్రసార సాంకేతిక సంస్థలు తోడ్పాటునిస్తున్నాయి. అలాగే సదరు సంస్థలు చట్ట ప్రకారం 2020 మార్చి 31 లోగా దాఖలు చేయాల్సిన వివిధ రకాల పత్రాలు సమర్పణ గడువును సెజ్ల అభివృద్ధి కమిషనర్లు సడలించారు. మరికొన్నిటిని ఎలక్ట్రానిక్ మార్గంలో సమర్పించే వీలు కల్పించారు. దీనికీ వీలులేని పక్షంలో 30.06.2020 వరకూ లేదా తదుపరి ఆదేశాలదాకా ఏది ముందైతే దానికి కట్టుబడేలా గడువు పొడిగించారు.